nb en en en fr de da id da sv da da da da da da da da da en en
Tre nye fik Nistruppokaler.. - Svanholm Cricketklub
Onsdag d. 21. december 2011 kl. 23:34 af Henrik Pfaff
Ungdommen havde sin juleafslutning mandag d. 19. december i Schneekloth-Hallen, hvor trænerne havde sørget for underlige øvelser og lederne for juleslik. Og traditionen tro var det dagen, hvor spillerne fik årets “Den grimme Ælling” udleveret og slugte den med begærlighed. Besynderligt nok slog de straks op på de sider, hvor der stod noget om dem selv.
Juleafslutningen er også dagen, hvor årets “Nistruppokaler” blev uddelt.
Det er vandrepokaler, der er uddelt siden 1979, hvor vores mangeårige keeper Finn Nistrups forældre Vener og Johanne skænkede dem samt skænkede en donation, så vandrepokalerne masser af året fremover også kan ledsages af erindringspokaler, ligesom der er midler i donationen til hjælp til ungdomsarbejdet.
Årets pokaler gik til:
Lilleputter Saif Ahmed, som Søren Henriksen roste i sin overrækkelsestale ved at fortælle, at Saif midt i sæsonen havde overtaget anfører hvervet for lilleputterne og havde forståelsen af, at cricket er en holdsport. Saif havde således været ansvarlig for, at hans holdkammerater alle havde fået fornøjelsen ud af kampene – selvom han så ikke selv havde fået det. At han så er en yderst talentfuld spiller er jo en god ting, men ikke afgørende for en Nistruppokal, der gives til gode kammerater, der er hjælpsomme.
Om årets modtager af drengenes Nistruppokal kunne Henriksen fortælle, at han var den mest oplagte modtager af Nistrup-pokalen, man kunne tænke sig. Altid villig til at give en hånd, regnskabsfører for 1. holdet, hjælpetræner for miniputterne og aldrig svigtende en træning . At Saif Alam så også er lidt stædig og sommetider fortæller lederne, at han ikke er enig med dem, viser kun svanholmledernes umådelig høje standard. De kan tage mod kritik (i meget små mængder)
Sonnich Thacker er også den fødte Nistruppokalvinder. Henriksen sagde til ham, at han stille og roligt bare sørger for, at tingene er i orden. Når de andre af mere eller mindre mærkværdige selviske grunde vægrer sig ved at udføre klubbens små daglige opgaver, klarer du dem bare stille og rolig uden at nogen bemærker det. Og så har Sonnich nu et par år taget sig af den uhyre krævende opgave at træne miniputterne. Andre løber skrigende bort efter et par gange, men Sonnich står, er og på sin rolige facon får orden i kaosset.
Junior 2011 - Sonnich Thacker får sin Nistruppokal af Søren Henriksen
Toke Larsen fik en erindringspokal til minde om Eigil Damgård-vandrepokalen, som han fik af Glostrup som “Boy of te tournament” under Glostrups drengestævne